ai4bharat/Pralekha huggingface dataset:
பிரதமர் அலுவலகம்
ஊராட்சிகள் மற்றும் உள்ளாட்சி அமைப்புகளுக்கு அதிகாரமளித்தல் தொடர்பான ட்விட்டர் பதிவை பிரதமர் பகிர்ந்துள்ளார்
ஊராட்சிகள் மற்றும் உள்ளாட்சி அமைப்புகளுக்கு அதிகாரமளித்தல் தொடர்பாக மைகவ் ட்விட்டர் தளத்தில் பதிவிடப்பட்டுள்ள பதிவை பிரதமர் திரு நரேந்திர மோடி பகிர்ந்துள்ளார்.
இது தொடர்பாக பிரதமர் வெளியிட்டுள்ள பதிவில் கூறியிருப்பதாவது:
"நாம் ஊராட்சி மற்றும் உள்ளாட்சி அமைப்புகளுக்கு எவ்வாறு அதிகாரம் அளிக்கிறோம் என்பது குறித்த தகவல்களை சிறப்பாக விளக்கும் நீள்பதிவு"
எரிசக்தி அமைச்சகம்
மின்விசை நிதி கழகம் – கிராமப்புற மின்மயமாக்கல் கழகம் வழங்கும் கடனுக்கான வட்டி மேலும் குறைப்பு
மத்திய அரசுக்கு சொந்தமான வங்கி சாரா நிதி நிறுவனங்களான மின்விசை நிதிக்கழகம் மற்றும் கிராமப்புற மின்மயமாக்கல் கழகம் வழங்கும் அனைத்து வகையான கடன்களுக்கான வட்டி 40 அடிப்படை புள்ளிகள் வரை குறைக்கப்பட்டுள்ளது.
இந்த வட்டி குறைப்பு குறித்து மத்திய மின்துறை மற்றும் புதிய & புதுப்பிக்கத்தக்க எரிசக்தித்துறை அமைச்சர் திரு ஆர் கே சிங், மனநிறைவு தெரிவித்துள்ளார்.
இந்த இரு நிறுவனங்களின் வட்டி குறைப்பு நடவடிக்கை மின்சார வாரியங்கள் போட்டி அடிப்படையில் கடனுதவி பெறவும், மின்சார கட்டமைப்பு வசதிகளை மேம்படுத்துவதற்கு முதலீடு செய்யவும் உதவுவதுடன், நுகர்வோரும் குறைந்த கட்டணத்தில் நம்பகமான முறையில், மின்சாரத்தைப் பெற்று பயனடையலாம் என்றும் திரு ஆர் கே சிங் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1790843
-------
(Visitor Counter : 169
சிறப்பு சேவைகள் மற்றும் கட்டுரைகள்
1.33 கோடி ரூபாய் மதிப்பிலான 3,000 கிராம் எடையிலான தங்கத்தை சென்னை விமான நிலைய சுங்கத்துறை பறிமுதல்
சென்னை விமான நிலைய சுங்கத்துறை அதிகாரிகளுக்கு கிடைத்த ரகசிய தகவலின் அடிப்படையில் மஸ்கட்டிலிருந்து வந்த ஆண் பயணிகள் இருவரையும் சோதனை செய்தனர். அப்போது அவர்கள் மறைத்து எடுத்து வந்த தங்கத்தை அதிகாரிகள் கைப்பற்றினார்கள்.
1962 சுங்கத்துறை சட்டத்தின் கீழ் 3,000 கிராம் எடையுடைய 1.33 கோடி ரூபாய் மதிப்பிலான தங்கம் பறிமுதல் செய்யப்பட்டது. பயணிகள் இருவரும் கைது செய்யப்பட்டனர்.
இதுகுறித்த புலன் விசாரணை நடைபெற்று வருகிறது. இத்தகவலை சென்னை சர்வதேச விமான நிலைய சுங்கத் துறையின் முதன்மை ஆணையர் திரு எம் மேத்யூ ஜாலி வெளியிட்டுள்ளார்.
சட்டம் மற்றும் நீதித்துறை அமைச்சகம்
கவுகாத்தி உயர்நீதிமன்ற பொறுப்பு தலைமை நீதிபதி நியமனம்
இந்திய அரசியலமைப்புச் சட்டத்தின் பிரிவு 223 வழங்கிய அதிகாரத்தைப் பயன்படுத்தி, கவுஹாத்தி உயர் நீதிமன்றத்தின் மூத்த நீதிபதி திரு நொங்மெய்காபம் கோடீஸ்வர் சிங்-கை, தலைமை நீதிபதியின் அலுவலகப் பணிகளைச் செய்ய குடியரசுத் தலைவர் நியமித்துள்ளார். கவுகாத்தி உயர் நீதிமன்றத்தின் தலைமை நீதிபதியான திரு சுதன்ஷு துலியா, இந்திய உச்ச நீதிமன்ற நீதிபதியாக நியமிக்கப்பட்டதையடுத்து, அந்தப் பொறுப்பில் இருந்து விலகுகிறார்.
சுகாதாரம் மற்றும் குடும்ப நலத்துறை அமைச்சகம்
கேரள வெள்ள நிவாரணப் பணிகளுக்குத் தேவையான அனைத்து உதவிகளும் வழங்கப்படுகின்றன: ஜெ.பி. நட்டா
பிரதமரின் ஆலோசனைப்படி, கேரள வெள்ள நிவாரணப் பணிகளுக்குத் தேவையான அனைத்து உதவிகளையும் மத்திய சுகாதாரத் துறை வழங்கி வருவதாக மத்திய சுகாதாரம் மற்றும் குடும்ப நலத்துறை அமைச்சர் திரு. ஜெ.பி. நட்டா தெரிவித்துள்ளார். கேரள வெள்ள நிலைமையை அவ்வப்போது கண்காணித்து வருவதாகவும், சுகாதாரத்துறை செயலாளர், கேரள சுகாதாரத் துறை அதிகாரிகளை நோய் கண்காணிப்பு அமைப்பு மூலம் தொடர்பு கொண்டு, தினந்தோறும் நிலைமையை கண்காணித்து வருவதாகவும் அவர் கூறியுள்ளார். மேலும் தாமும் கேரள சுகாதாரத்துறை அமைச்சர் திருமதி. கே.கே. ஷைலஜா-வை தொடர்பு கொண்டு, தனிப்பட்ட முறையிலும் கண்காணித்து வருவதாக திரு. ஜெ.பி. நட்டா கூறியுள்ளார்.
கேரளாவில் இதுவரை 3757 மருத்துவ நிவாரண முகாம்கள் அமைக்கப்பட்டிருப்பதுடன், மாநில அரசு கேட்டுக் கொண்டதற்கேற்ப, 90 வகையான மருந்துகள், அவர்கள் கேட்டுக் கொண்ட அளவிற்கு அனுப்பி வைக்கப்பட்டுள்ளதாகவும் அவர் குறிப்பிட்டுள்ளார். மருந்துப் பொருட்களின் முதலாவது தொகுப்பு திங்கட்கிழமை அன்று  கேரளாவிற்குச் சென்றடையும் என்றும் ஜெ.பி.நட்டா தெரிவித்துள்ளார். மருத்துவ உதவிகள் வழங்குவதாக தெரிவித்துள்ள பிற மாநில அரசுகளையும் மத்திய சுகாதாரத்துறை ஒருங்கிணைத்து, பணியாற்றி வருவதாகவும் அமைச்சர் கூறியுள்ளார்.
தொற்று நோய் தடுப்பு மற்றும் கட்டுப்பாடு, தூய்மையான குடிநீர், துப்புரவு நடவடிக்கைகள், பூச்சிகளால் ஏற்படும் பிரச்சினைகளை தடுப்பதற்கான பணிகள் குறித்தும் மாநில அரசுடன் பகிர்ந்து கொள்ளப்பட்டுள்ளதாகவும் அவர் தெரிவித்துள்ளார்.
வெள்ளம் வடிந்த பிறகு, பரவக்கூடிய நோய்களின் தன்மை கருதி, விரைவு மருத்துவக் குழுக்கள் கேரளாவுக்கு அனுப்பி வைக்கப்பட்டு அவசர மருத்துவ உதவிகள் மேற்கொள்ளப்படும் என்றும் அவர் குறிப்பிட்டுள்ளார். வெள்ளத்தால் சேதமடைந்த சுகாதாரத் துறை கட்டமைப்புகளை சீரமைக்க தேசிய சுகாதார இயக்கத்தின்கீழ் நடவடிக்கை மேற்கொள்ளப்படும் என்றும் ஜெ.பி. நட்டா உறுதியளித்துள்ளார்.
-------
(Visitor Counter : 69
பஞ்சாயத்து ராஜ் அமைச்சகம்
தேசிய அளவில் சுவாமித்வா திட்டத்தின் துவக்கத்தை குறிக்கும் வகையில் காபி டேபிள் புத்தகத்தை வெளியிட்டார் அமைச்சர் திரு நரேந்திர சிங் தோமர்
கிராமங்களின் ஆய்வு மற்றும் மேம்படுத்தப்பட்ட தொழில்நுட்பத்தைக் கொண்டு கிராமப் பகுதிகளை விவரணையாக்கம் என்ற சுவாமித்வா திட்டம் நாடு முழுவதும் தொடங்கப்படுவதைக் குறிக்கும் வகையில் அதை செயல்படுத்துவதற்கான புதிய கட்டமைப்பு மற்றும் காபி டேபிள் புத்தகத்தை மத்திய பஞ்சாயத்து ராஜ் அமைச்சர் திரு நரேந்திர சிங் தோமர், காணொலி வாயிலாக இன்று வெளியிட்டுப் பேசினார்.
9 மாநிலங்களில் சோதனை முயற்சியாக சுவாமித்வா திட்டம் வெற்றிகரமாக செயல்படுத்தப்பட்டதையடுத்து, கடந்த ஏப்ரல் 24-ஆம் தேதி, தேசிய பஞ்சாயத்து ராஜ் தினத்தன்று மத்திய பஞ்சாயத்து ராஜ் அமைச்சகத்தின் இந்தத் திட்டத்தை பிரதமர் திரு நரேந்திர மோடி, தேசிய அளவில் தொடங்கி வைத்தார்.
பல்வேறு ஆய்வுகளின் அடிப்படையில் நாட்டின் ஊரகப் பகுதிகளில் வசிப்பவர்களுக்கு சொத்துரிமைகள் வழங்குவதை இந்தத் திட்டம் நோக்கமாகக் கொண்டுள்ளது.
இதுவரை நாடு முழுவதும் 7400-க்கும் மேற்பட்ட கிராமங்களில் சுமார் 7,00,000 பயனாளிகளுக்கு சொத்துரிமை அட்டைகள் வழங்கப்பட்டிருப்பதாக நிகழ்ச்சியின் போது அமைச்சர் திரு நரேந்திர சிங் தோமர் தெரிவித்தார்.
இந்த நிகழ்ச்சியில் மாநிலங்கள் மற்றும் யூனியன் பிரதேசங்களின் வருவாய் மற்றும் பஞ்சாயத்து ராஜ் செயலாளர்கள், அறிவியல் மற்றும் தொழில்நுட்பத் துறை, சிவில் விமானப் போக்குவரத்து அமைச்சகம், இந்திய நில அளவைத் துறை, நில வளங்கள் துறை, பாதுகாப்பு அமைச்சகம் ஆகியவற்றின் உயரதிகாரிகள், சிவில் விமானப் போக்குவரத்து துறையின் தலைமை இயக்குநர் உள்ளிட்டோர் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1715953
உள்துறை அமைச்சகம்
உத்தரப் பிரதேச முன்னாள் முதல்வர் திரு கல்யாண் சிங்கிற்கு மத்திய உள்துறை அமைச்சர் திரு அமித் ஷா இறுதி மரியாதை
உத்தரப் பிரதேச முன்னாள் முதல்வர் திரு கல்யாண் சிங்கிற்கு அத்ரௌலியில் மத்திய உள்துறை அமைச்சர் திரு அமித் ஷா இன்று இறுதி மரியாதை செலுத்தினார். திரு கல்யாண் சிங்கின் மறைவு, தமது கட்சிக்கு மிகப்பெரும் இழப்பை ஏற்படுத்தியிருப்பதாக திரு அமித் ஷா குறிப்பிட்டார். அவரது மறைவால், போராடும் மன உறுதி கொண்ட மிகச் சிறந்த தலைவரைக் கட்சி இழந்திருப்பதுடன், ஏழைகள் மற்றும் ஒடுக்கப்பட்டோர், குறிப்பாக, உத்தரப் பிரதேசத்தைச் சேர்ந்தவர்கள் தங்களது நலம் விரும்பியை இழந்திருக்கிறார்கள்.
ஸ்ரீ ராம ஜென்ம பூமி இயக்கத்தில் திரு கல்யாண் சிங் ஓர் முக்கிய தலைவராக செயல்பட்டதாகவும், இந்த இயக்கத்திற்காக தமது அதிகாரத்தைத் தியாகம் செய்வதற்கு அவர் சிறிதும் தயங்கவில்லை என்றும் உள்துறை அமைச்சர் தெரிவித்தார். ஸ்ரீ ராம ஜென்ம பூமியின் அடிக்கல் நாட்டு விழாவின்போது தாம் அவருடன் பேசியதாகவும், இது குறித்து திரு கல்யாண் சிங் தமது மகிழ்ச்சியை வெளிப்படுத்தியதுடன், தமது வாழ்க்கை லட்சியம் நிறைவேறிவிட்டதாகக் கூறியதாகவும் திரு அமித் ஷா குறிப்பிட்டார்.
உத்தரப் பிரதேசத்தின் வளர்ச்சிக்கும், ஏழை மக்களின் நலனுக்காகவும் அவர் தமது வாழ்நாளை அர்ப்பணித்ததுடன், நாட்டிலேயே மிகச் சிறந்த மாநிலமாக அதனை உயர்த்துவதற்காக அயராது பணியாற்றினார். எளிமையான குடும்பத்தை சேர்ந்த திரு கல்யாண் சிங், ஏழைகள் மற்றும் பின்தங்கிய வகுப்பினரின் நலனிற்காக தம்மை அர்ப்பணித்து, முக்கிய தலைவராக வளர்ச்சி பெற்றது, தமது கட்சி தொண்டர்களுக்கு என்றும் உந்துசக்தியாக இருக்கும் என்று திரு அமித் ஷா நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1748283
உள்துறை அமைச்சகம்
2023 சுதந்திர தினத்தையொட்டி தீயணைப்பு சேவை, ஊர்க்காவல் படை மற்றும் சிவில் பாதுகாப்பு  பணியாளர்களுக்கு குடியரசுத் தலைவர் பதக்கங்கள்
ஒவ்வொரு ஆண்டும் குடியரசு தினம் மற்றும் சுதந்திர தினத்தன்று தீயணைப்புத் துறை, சிவில் பாதுகாப்பு மற்றும் ஊர்க்காவல் படை வீரர்களுக்கு சிறப்புமிக்க சேவைகளுக்கான குடியரசுத் தலைவர் பதக்கம், வீரதீரச் செயலுக்கான குடியரசுத் தலைவர் பதக்கம், போற்றத்தக்க சேவைகளுக்கான குடியரசுத் தலைவர் பதக்கம் வழங்கப்படுகின்றன.
2023 ஆம் ஆண்டு சுதந்திர தினத்தை முன்னிட்டு, 53 பணியாளர்களுக்கு தீயணைப்பு சேவை பதக்கங்கள் வழங்கப்பட்டுள்ளன.
இதில் மூன்று பணியாளர்களுக்கு வீரதீர செயலுக்கான குடியரசுத் தலைவரின் தீயணைப்பு சேவை பதக்கமும், வீரதீர செயல்களுக்காக ஒரு பணியாளருக்கு தீயணைப்பு சேவை பதக்கமும் வழங்கப்படுகிறது.
சிறந்த சேவைக்கான குடியரசுத் தலைவரின் தீயணைப்பு சேவைப் பதக்கம் 8 பணியாளர்களுக்கும், சிறந்த சேவைக்கான தீயணைப்பு சேவைப் பதக்கம் 41 பணியாளர்களுக்கும் வழங்கப்படுகிறது.
மேலும், 2023 ஆம் ஆண்டு சுதந்திர தினத்தை முன்னிட்டு 48 பணியாளர்கள் / தன்னார்வலர்களுக்கு ஊர்க்காவல் படை மற்றும் சிவில் பாதுகாப்பு பதக்கங்கள் வழங்கப்படுகின்றன.
இவற்றில் சிறந்த சேவைக்கான குடியரசுத் தலைவரின் ஊர்க்காவல் படை மற்றும் சிவில் பாதுகாப்பு பதக்கம் ஐந்து பேருக்கும் சிறப்பு சேவைக்கான ஊர்க்காவல் படை மற்றும் சிவில் பாதுகாப்பு பதக்கம் 43 பேருக்கும் வழங்கப்படுகின்றன.
இவர்களில் தமிழ்நாட்டைச் சேர்ந்த திரு.செல்லமுத்து முருகேசன், உதவி மாவட்ட அலுவலர், திரு. எஸ்.பரமசிவம்பிள்ளை இசக்கி, நிலைய அலுவலர், திரு.எஸ்.அழகர்சாமி தர்மராஜ், முன்னணி தீயணைப்பு வீரர், திரு.சங்கரெட்டி கோவிந்தராஜ், தீயணைப்புப் படைவீரர், திரு.கோபிநாயர் மனமோகன், தீயணைப்புப் படைவீரர் ஆகிய ஐந்து பேர் தீயணைப்பு சேவைக்கு குடியரசுத் தலைவர் பதக்கம் பெறுகிறார்கள்.
ஊர்காவல் படை மற்றும் சிவில் பாதுகாப்பு பிரிவில் போற்றத்தக்க செயலுக்கான குடியரசுத் தலைவர் பதக்கத்தை தமிழ்நாட்டைச் சேர்ந்த ஊர்க்காவல் படையின் கம்பெனி கமாண்டர் திரு.தனவேலு டீக்காராம், உதவி பிளாட்டூன் கமாண்டர் திரு. எஸ். மலைச்சாமி ஆகியோர் பெறுகின்றனர்.
மத்திய அமைச்சரவை
2017ம் ஆண்டு இந்திய தகவல் தொழில்நுட்ப நிறுவனங்கள் திருத்த மசோதாவை நாடாளுமன்றத்தில் தாக்கல் செய்ய மத்திய அமைச்சரவை ஒப்புதல் கர்னூல் தகவல் தொழில்நுட்ப வடிவமைப்பு மற்றும் உற்பத்தி இந்திய நிறுவனம் தேசிய முக்கியத்துவம் வாய்ந்த நிறுவனமாக அறிவிக்கப்படும்.
இந்திய தகவல் தொழில்நுட்ப நிறுவனங்கள் திருத்த மசோதா 2017 நாடாளுமன்றத்தில் தாக்கல் செய்வதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்த திருத்த மசோதா ஆந்திர மாநிலம் கர்னூல் உள்ள இந்திய தகவல் தொழில்நுட்ப வடிவமைப்பு மற்றும் உற்பத்தி நிறுவனத்தை  இதர இந்திய தொழில்நுட்ப நிறுவனங்களுக்கு இணையாக மாற்ற வகைசெய்கிறது. இதனையடுத்து, கர்னூல் ஐ.ஐ.டி.டி.எம் தேசிய முக்கியத்துவம் வாய்ந்த நிறுவனமாக அறிவிக்கப்பட்டு அதில் பயிலும் மாணவர்களுக்கு பட்டங்களை வழங்கும் அதிகராம் பெறும்.
கர்னூல் ஐ.ஐ.டி.டி.எம் செயல்படுத்துவதற்கு ஆகும் செலவினம் மத்திய மனிதவள மேம்பாட்டு அமைச்சகத்தின் திட்ட நிதியிலிருந்து வழங்கப்படும்.
தொழில்துறை மற்றும் பொருளாதாரத்தில் திறன்பெற்ற தொழில்நுட்ப மனித வளத்திற்கான வளர்ந்துவரும் தேவைகள் இந்த நிறுவனத்தில் பயிற்சிபெற்ற இளைஞர்கள் தொகுப்பிலிருந்து கிடைக்கும் என்று எதிர்பார்க்கப்படுகிறது. இந்த நிறுவனம் பாலினம், இனம், சமயம், உடல்தகுதி, குடியிருக்கும் பகுதி, இனச்சார்பு, சமூக பொருளாதார பின்னணி, வேறுபாடுகள் ஏதுமின்றி அனைத்து மாணவர்களுக்கும் கல்விபெற வசதி அளிக்கும்.
பின்னணி
2014ம் ஆண்டு இந்திய தகவல்தொழில்நுட்ப நிறுவனங்கள் சட்டம் அனைத்து இந்திய தகவல் தொழில்நுட்ப நிறுவனங்களுக்கும் தேசிய முக்கியத்துவம் வாய்ந்த நிறுவனங்கள் அந்தஸ்து வழங்குகிறது. மேலும், நிர்வாகம் சம்பந்தப்பட்ட விஷயங்களிலும் அதிகாரங்களை சட்டம் வழங்குகிறது. அதனையடுத்து, ஆந்திர பிரதேசத்தில் உள்ள கர்னூலில் புதிய தேசிய தொழில்நுட்ப நிறுவனத்தை உருவாக்க அரசு அனுமதியளித்தது. 2014 ஆந்திர பிரதேச மறுசீரமைப்பு சட்டத்தின்படி, இது மேற்கொள்ளப்பட்டது. புதிய இந்திய தகவல் தொழில்நுட்ப நிறுவனம் சேர்க்கப்பட்டிருப்பதால் 2014 இந்திய தகவல் தொழில்நுட்ப சட்டத்தில் திருத்தம் செய்யப்படவேண்டும். இதனையடுத்து, கர்னூல் ஐ.ஐ.டி.டி.எம் மத்திய உதவிபெறும் இத்தகைய நிறுவனங்களில் ஐந்தாவது உறுப்பினராகிறது.
கர்னூல் ஐ.ஐ.டி.டி.எம் ல் 201516 ம் ஆண்டு இரண்டு பாடப் பிரிவுகளில் மாணவர் சேர்க்கை முடிந்து கல்வி அமர்வுகள் தொடங்கிவிட்டன.
(Visitor Counter : 11
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 193.57 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 18,386 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,236 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,17,810 என அதிகரித்துள்ளது.
கடந்த 24 மணி நேரத்தில் 2,745 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.60 சதவீதம் ஆகும்
வாராந்திர பாதிப்பு விகிதம் 0.63 சதவீதம் ஆகும்
இதுவரை மொத்தம் 85.08 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,55,314 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1829943
பிரதமர் அலுவலகம்
பாரம்பரிய விளையாட்டுப் பெருவிழாவை ஏற்பாடு செய்த ஒடிசா மத்தியப் பல்கலைக்கழகத்தின் முயற்சியைப் பிரதமர் பாராட்டியுள்ளார்
இந்தியாவின் வளமான விளையாட்டு மரபுகள் மற்றும் பன்முகத்தன்மை பற்றிய விழிப்புணர்வை பரப்புவதற்காக பரம்பரிக் கிரீடா எனும் பாரம்பரிய விளையாட்டுப் பெருவிழாவை முன்னெடுக்கும் ஒடிசா மத்தியப் பல்கலைக்கழகத்தின் முயற்சியைப் பிரதமர் திரு நரேந்திர மோடி பாராட்டியுள்ளார்.
மத்திய இணை அமைச்சர் டாக்டர் சுபாஸ் சர்க்கார் ட்வீட்டிற்கு பதிலளித்துப் பிரதமர் கூறியிருப்பதாவது:
"இந்தியாவின் செழுமையான விளையாட்டு மரபுகள் மற்றும் பன்முகத்தன்மை பற்றிய விழிப்புணர்வை பரப்புவதற்காக பாரம்பரிய விளையாட்டுப் பெருவிழாவை முன்னெடுப்பது ஒடிசா மத்தியப் பல்கலைக்கழகத்தின் பாராட்டுக்குரிய முயற்சி."
கப்பல் போக்குவரத்து அமைச்சகம்
இந்தியாவை சரக்கு கையாளுதலில் சிறந்த செயல்திறன் கொண்ட நாடுகளின் பட்டியலில் ஜேஎன்பிஏ சேர்த்துள்ளது
கடந்த நிதியாண்டில் சரக்குப் பெட்டகங்கள் கையாளுதலில் சாதனை படைத்த இந்தியாவின் முதன்மையான பெட்டகத் துறைமுகமான ஜவஹர்லால் நேரு துறைமுக ஆணையம் ஜேஎன்பிஏ, ஒரு மாத காலத்தில், சரக்குப் பெட்டகங்கள் கையாளுதலில் உலகளாவிய மற்றொரு சாதனையை எட்டியுள்ளது. உலக வங்கியால் வெளியிடப்பட்ட சரக்குகள் கையாளுதல் செயல்திறன் குறியீட்டு அறிக்கையின் படி, ஜேஎன்பிஏ வெறும் 22 மணிநேரத்தில்  துரிதமாக சரக்குப் பெட்டகங்களைக் கையாண்டு சாதனை படைத்துள்ளதாக குறிப்பிடப்பட்டுள்ளது.
சரக்குகள் தேங்கியிருக்கும் நேரத்தைக் குறைப்பதில் எடுக்கப்பட்ட பல்வேறு நடவடிக்கைகளின் காரணமாக இந்தச் சாதனை நிகழ்த்தப்பட்டுள்ளது. மிக முக்கியமாக முனைய இயக்ககங்களின் செயல்பாட்டுத் திறன்- ரயில் மற்றும் சாலை இணைப்பு, மையப்படுத்தப்பட்ட வாகன நிறுத்துமிடம் அறிமுகம், டிஜிட்டல் மயமாக்கல் ஆகியவை இதற்கு காரணமாகும்.
“ஜேஎன்பிஏவில் உள்ள அனைவருக்கும் இது உற்சாகமான செய்தி. கடந்த மாதம்தான், 2022-23ல் 6.05 மில்லியன் அலகுகளைக் கையாள்வதில் சாதனை படைத்துள்ளோம், இந்த அறிக்கையின்படி பல நாடுகளை விட நமது செயல்திறன் அளவுருக்கள் சிறந்தவை என்று உலக வங்கியின் தரவு மீண்டும் வலியுறுத்துகிறது என்று ஜேஎன்பிஏவின் தலைவர் திரு சஞ்சய் சேத்தி கூறினார்.
இந்த மகத்தான சாதனைக்காக ஜேஎன்பிஏவின் தலைவரும், துணைத் தலைவரும் ஜேஎன்பிஏ ஊழியர்களை வாழ்த்தினர்.
-----
AD/PKV/KPG
(Visitor Counter : 90
பாதுகாப்பு அமைச்சகம்
ராணுவ தளவாடக் கண்காட்சி 2022 –க்கான ஏற்பாடுகளை பாதுகாப்பு அமைச்சர் ஆய்வு செய்தார்; கோவிட் கட்டுப்பாடுகள் தளர்த்தப்பட்டிருப்பது பெரும் வாய்ப்புகளை உருவாக்கியுள்ளதால் கண்காட்சி மேலும் ஒருநாள் நீட்டித்துள்ளார்
மார்ச் மாதம் குஜராத்தின் காந்தி நகரில் நடைபெறவுள்ள தரைவழி, கடல்வழி மற்றும் உள்நாட்டு பாதுகாப்பு சாதனங்கள் குறித்த ஆசியாவின் மிகப்பெரிய கண்காட்சியான டிஃபெக்ஸ்போ-2022-க்கான ஏற்பாடுகளை, பாதுகாப்புத் துறை அமைச்சர் திரு ராஜ்நாத் சிங், புதுதில்லியில் பிப்ரவரி 18, 2022 அன்று ஆய்வு செய்தார்.
உலகின் மிகப்பெரிய ராணுவ சர்வதேச கண்காட்சியாக இந்த கண்காட்சிக்கு ஏற்பாடு செய்யப்பட்டுள்ளது. 12 ஆவது ஆண்டாக நடத்தப்படும் இந்த டிஃபெக்ஸ்போ, உள்நாட்டு மற்றும் சர்வதேச நலனில் சிறப்புக் கவனம் கொண்டு நடத்தப்படுகிறது. இந்த மாபெரும் கண்காட்சியில் இடம்பெற இதுவரை 930 கண்காட்சியாளர்கள் முன்பதிவு செய்திருப்பதுடன் இந்த எண்ணிக்கை வரும் நாட்களில் 1,000-ஐ தாண்டும் என எதிர்பார்க்கப்படுகிறது.
பல்வேறு நாடுகளின் பாதுகாப்புத் துறை அமைச்சர்களும் இந்த நிகழ்ச்சியில் பங்கேற்பதை உறுதி செய்து வருகின்றனர். தற்போது இந்தியாவில் கோவிட் 19 கட்டுப்பாடுகள் தளர்த்தப்பட்டு உள்ள நிலையில், கண்காட்சி நடைபெறும் நாட்களை மேலும் ஒருநாள் நீட்டிக்க திரு ராஜ்நாத் சிங் உத்தரவிட்டுள்ளார். எனவே, இந்த கண்காட்சி மார்ச் 10-14, 2022 வரை நடைபெறும். 3 நாட்கள் ராணுவ தளவாட உற்பத்தித் தொழிலில் ஈடுபட்டுள்ளவர்களும், 2 நாட்கள் குஜராத்தில் உள்ள லட்சக்கணக்கான இளம் தொழில்முனைவோர், கல்லூரி / பள்ளி மாணவர்களும் கண்காட்சியை பார்வையிட அனுமதிக்கப்படுவார்கள்.
இந்த ஆண்டு கண்காட்சியில் நேரடியாக அரங்குகள் அமைப்பதோடு, காணொலி வாயிலாகவும் நடைபெறவுள்ளது. காணொலி வாயிலாக இக்கண்காட்சியில் பங்கேற்போர் கருத்தரங்குகளில் பங்கேற்பதோடு அரங்குகளை அமைக்கும் தளவாட உற்பத்தியாளர்கள் மற்றும் அவர்களது பிரதிநிதிகளுடன் கலந்துரையாடவும் அனுமதிக்கப்படுவதோடு, வியாபாரிகளின் நேரடி சந்திப்பும் நடைபெறவுள்ளது.
இந்த கண்காட்சி இம்முறை 3 இடங்களில் நடத்தப்படவுள்ளது. ஹெலிபேட் கண்காட்சி மையத்தில் கண்காட்சியும்; மகாத்மா மந்திர் மாநாடு மற்றும் கண்காட்சி மையத்தில் பிற நிகழ்ச்சிகள் மற்றும் கருத்தரங்குகளும், சபர்மதி ஆற்றங்கரையில் பொதுமக்களுக்கான நேரடி செயல்விளக்கமும் நடத்தப்படவுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799222
மத்திய பணியாளர் தேர்வாணையம்
ஒருங்கிணைந்த பாதுகாப்பு சேவைகள் எழுத்து தேர்வு -2020-இன் முடிவுகள் வெளியீடு, தேர்ந்தெடுக்கப்பட்டோர் சென்னையில் பயிற்சி பெறுகின்றனர்
மத்திய அரசுப் பணியாளர் தேர்வாணையத்தால் நடத்தப்பட்ட ஒருங்கிணைந்த பாதுகாப்பு சேவைகள் தேர்வு , 2020-இன் முடிவுகள் வெளியிடப்பட்டுள்ளன.
எழுத்துத் தேர்வு முலம் தேர்ந்தெடுக்கப்பட்ட 6727 நபர்கள் பாதுகாப்பு அமைச்சகத்தின் ராணுவ சேவை தேர்வு வாரியத்தால் நடத்தப்படும் நேர்முகத் தேர்வுக்கு பிறகு சென்னையில் உள்ள ராணுவ அதிகாரிகள் பயிற்சி மையம் உள்ளிட்ட இடங்களில் பயிற்சியை பெறுகின்றனர்.
2021 ஜூலையில் தொடங்கும் இந்த பயிற்சி 114-வது குறுகிய கால ஆணைய   பயிற்சி மற்றும் 28-வது குறுகிய கால ஆணைய   பயிற்சி ஆகும்.
விண்ணப்பதாரர்களின் தேர்வு தற்காலிகமானது ஆகும். ராணுவ தலைமையகத்தால் விண்ணப்பதாரர்களின் பிறந்த நாள் மற்றும் கல்வித் தகுதி சரிபார்ப்பு நடைபெறும்.
தேர்வு தொடர்பான தகவல்களை http://www.upsc.gov.in என்னும் இணைய தளத்தில் இருந்து விண்ணப்பதாரர்கள் பெறலாம்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1681059
நிதி அமைச்சகம்
வங்கி அமைப்பின் செயல்பாடு மேம்பட்டுள்ளதால் செயல்படாத சொத்துக்களின் விகிதங்கள் குறைந்து, கடன் வளர்ச்சி அதிகரித்துள்ளது
2018-19ஆம் ஆண்டுக்கான பொருளாதார ஆய்வறிக்கையில், நாட்டின் பணக் கொள்கை கடந்த ஆண்டில் முழுமையான அளவில் முன்னேற்றம் கண்டுள்ளதாகத் தெரிவிக்கப்பட்டுள்ளது. திறனை அளவிடும் கொள்கை விகிதம் முதலில் 50 அடிப்படை புள்ளிகளுடன் உயர்ந்தது. பின்னர், எதிர்பார்க்கப்பட்ட பணவீக்கம், சரிவான வளர்ச்சி, மென்மையான சர்வதேச பணக்கொள்கை நிலைமைகள் ஆகியவற்றால், இந்த அடிப்படை புள்ளிகள் 75 ஆக குறைந்தது. பணப் புழக்க நிலைமைகள் 2018ஆம் ஆண்டு செப்டம்பர் மாதத்திலிருந்து கடுமையாக இருந்தது. பொருளாதார ஆய்வறிக்கையை நிதி மற்றும் பெருநிறுவனங்கள் விவகாரங்கள் துறை அமைச்சர் திருமதி. நிர்மலா சீதாராமன் நாடாளுமன்றத்தில் இன்று தாக்கல் செய்தார்.
வங்கி அமைப்பின் செயல்பாடு மேம்பட்டுள்ள போதிலும் செயல்படாத சொத்துக்களின் விகிதம் குறைந்து, கடன் வளர்ச்சி விகிதம் அதிகரித்துள்ளது. எனினும், பொருளாதார வளர்ச்சிக்கு நிதி வரத்து கட்டுக்குள் இருந்ததால், பங்குச் சந்தைகளில் பங்கு நிதி திரட்டுவதும் குறைவாகவே இருந்தது. இதனால், வங்கி அல்லாத நிதி நிறுவன செயல்பாடுகளிலும் முடக்க நிலை காணப்பட்டது.
(Visitor Counter : 165
பாதுகாப்பு அமைச்சகம்
சுரங்கப்பாதை பணிகளை செப்டம்பர் 2020க்குள் முழுமையாக முடிக்க, ஊரடங்கின் போதும் எல்லையோர சாலைகள் அமைப்பு தீவிரமாகச் செயல்படுகிறது
கட்டுமானத்தின் முக்கியமான கட்டத்தில் இருக்கும் இமாச்சல பிரதேசத்தின் பிர் பஞ்சால் எல்லைகளில் அடல் சுரங்கப்பாதைத் திட்டப்பணிகளை முடிக்க எல்லையோரச் சாலைகள் அமைப்பு  தீவிர நடவடிக்கை எடுத்து வருகிறது.
சாலை மேற்பரப்புப் பணிகள், விளக்குகள் பொருத்துல், காற்றோட்டம் ஏற்படுத்த வெண்டிலேட்டர்கள் அமைத்தல் மற்றும் தானியங்கி போக்குவரத்துக் கட்டுப்பாட்டு அமைப்புகள் உள்ளிட்ட பணிகள் மின் இயக்கவியல் திட்டப்படி நிறுவப்படுகின்றன. சுரங்கப்பாதையின் வடக்கு முகப்பில், சந்திரா ஆற்றின் குறுக்கே 100 மீட்டர் நீளமுள்ள ஒரு உறுதியான எஃகு மேம்பாலமும் கட்டுமானத்தில் உள்ளது. இந்நிலையில், கொவிட்-19 தொற்று நோய் காரணமாக 10 நாட்களுக்கு பணிகள் நிறுத்தப்பட்டன.
எல்லையோரச் சாலை அமைப்பின் தலைமை இயக்குநர், லெப்டினென்ட் ஜெனரல் ஹர்பால் சிங் இந்த விஷயத்தை இமாச்சல முதல்வர் திரு. ஜெய் ராம் தாக்கூர் கவனத்துக்குக் கொண்டு சென்றார். இதன் விளைவாக ஏப்ரல் 05, 2020 அன்று மாநில அரசாங்கத்தின் தீவிர ஒருங்கிணைப்பில் அந்தப்பகுதியில் இருந்த தொழிலாளர்களைக் கொண்டு பணிகள் மீண்டும் தொடங்கப்பட்டன.
சுகாதாரம் மற்றும் குடும்ப நலத்துறை அமைச்சகம்
“இரத்த தானம் உயிர்களைக் காக்கும்; இரத்ததானம் குறித்த விழிப்புணர்வை அதிகரிப்போம்; தேவைப்படுபவர்களுக்கு பாதுகாப்பான, தரமுள்ள ரத்தம் காலத்தே கிடைப்பதை உறுதி செய்வோம்
“இரத்ததானம் உயிர்களைக் காக்கும்; இரத்ததான விழிப்புணர்வை அதிகரிப்போம்; தேவைப்படுபவர்களுக்கு பாதுகாப்பான, தரமுள்ள இரத்தம் காலத்தே கிடைப்பதை உறுதி செய்வோம். நாம் அனைவரும் ரத்த தானம் செய்வோம். யாரோ ஒருவருக்காக நாம் இருப்போம்” என்று டாக்டர் ஹர்ஷ்வர்தன் கூறியுள்ளார். இந்திய செஞ்சிலுவைச் சங்கம் கட்டிடத்தில் புதுதில்லியில் நடைபெற்ற இரத்ததான முகாம் ஒன்றில் பேசிய டாக்டர் ஹர்ஷ்வர்தன் இவ்வாறு கூறினார்.
“ குருதி அழிவு சோகை  நோயால் பாதிக்கப்பட்ட நோயாளிகள் என்னிடம் பலமுறை வந்திருக்கிறார்கள். மரணம் நிச்சயம் என்ற நோய்களை கொண்ட நோயாளிகள் அவர்கள் வாழும் வரையிலான காலத்திற்கு தொடர்ந்து இரத்தம் ஏற்றிக்கொள்ள வேண்டிய நிலை இருப்பது குறித்து பல வேண்டுகோள்களும்/ புகார்களும் எனக்கு டுவிட்டர் மற்றும் இதர சமூக வலைதளங்கள் மூலமாக வந்து கொண்டிருக்கின்றன. அவர்களுடைய தேவைகளை, எல்லா காலங்களிலும் பூர்த்தி செய்ய வேண்டியதும், இரத்த வங்கிகளில் புதிய ரத்தம் தொடர்ந்து கிடைக்க செய்யும் வகையில் இரத்தம் இருக்கச் செய்வதும் நம்முடைய கடமை”
நாட்டில் ஏதேனும் அசம்பாவிதம் நேரிட்டால் அதை எதிர்கொள்ளத் தேவையான அளவிற்கு, அதிக அளவிலான இரத்த சேமிப்பு நம்மிடையே இருக்கும் வகையில் தாமாக முன்வந்து இரத்த தானம் செய்வதை ஒவ்வொருவரும் ஊக்குவிக்க வேண்டும் என்று தன்னார்வ அமைப்புகள் தொண்டு நிறுவனங்கள் மற்றும் பொதுமக்களை அவர் கேட்டுக் கொண்டார். இனிவரும் காலங்களில் மனிதர்களுக்கான துன்பங்கள் குறையும் வகையில் “எல்லாவிதமான மனிதாபிமான செயல்பாடுகளையும் முயற்சிப்பது, உற்சாகப்படுத்துவது, ஊக்குவிப்பது ஆகியவை நம்முடைய கொள்கையாக இருக்க வேண்டும்” என்றும் அவர் கூறினார்.
மாற்று இரத்தம் செலுத்த வேண்டிய நிலையிலுள்ள நோயாளிகளுக்குத் தேவையான, போதுமான அளவிற்கு இரத்தம் சேமித்து வைத்துக்கொள்ள வேண்டும் என்றும், இரத்ததானம் செய்பவர்களுக்கு அவர்கள் புறப்படும் இடத்திலிருந்து அவர்களை ஏற்றிக்கொண்டு வருவதற்கும் அவர்களை திருப்பிக் கொண்டு விடுவதற்கும் போக்குவரத்து வசதி செய்து கொடுத்து, இரத்த தானம் செய்ய முன்வரும் தன்னார்வலர்களை ஊக்குவிக்க வேண்டும் என்று செஞ்சிலுவைச் சங்கத்தை அவர் கேட்டுக் கொண்டார்.
தொடர்ந்து இரத்த தானம் செய்து வருபவர்களின் இல்லங்களுக்கே சென்று இரத்ததானம் பெறக்கூடிய நடமாடும் ரத்த சேமிப்பு வேன்களை அனுப்பி, இந்த கடினமான காலத்தில் அவர்கள் இரத்த தானம் செய்ய முன் வருவதற்கு வசதி செய்யலாம் என்று செஞ்சிலுவைச் சங்கத்தை அவர் கேட்டுக் கொண்டார். தாமாகவே முன்வந்து இரத்ததானம் செய்வதை ஊக்குவிக்க வேண்டும் என்று மாநில சுகாதார அமைச்சர்களுக்கு தாம் கடிதம் எழுதியுள்ளதாகவும், இதுதொடர்பாக ஒரு காணொளி மாநாடும் நடத்தப்பட்டதாகவும் மத்திய அமைச்சர் கூறினார்.
நாட்டில் கோவிட்-19 காரணமாக நிலவும் தற்போதைய சூழ்நிலை குறித்து பேசிய மத்திய அமைச்சர், கோவிட்-19 நோய் பரவியுள்ள இந்த சிரமமான காலத்தில், தேவைப்படும் நோயாளிகளுக்கு மிக அவசியமாக அளிக்கவேண்டிய இரத்தம் கிடைப்பதை ஏற்பாடு செய்ய முடிகிறது என்று அவர் கூறினார். தாமாக முன்வந்து ரத்ததானம் செய்வதை அதிகரிப்பதன் மூலம் இரத்தம் சேகரிப்பதற்காக செஞ்சிலுவை சங்க அதிகாரிகள் கூட்டமொன்றைக் கூட்டியதாகவும், செஞ்சிலுவை சங்கப் பணியாளர்களுக்கும், இரத்த தானம் மூலம் இரத்தம் சேகரிக்கும் பணியில் ஈடுபட்டுள்ள வாகனங்களுக்கும் 30000 கடவுச் சீட்டுகள் கிடைக்க ஏற்பாடு செய்து உதவியதாகவும் அவர் கூறினார்.
(Visitor Counter : 1335
PIB Headquarters
அஞ்சல் குறை தீர்ப்பு நாள்
அஞ்சல் துறையின் தமிழ்நாடு அஞ்சல் வட்டத்தின் சார்பில் வட்டார அளவிலான அஞ்சல் குறை தீர்ப்பு நாள் 11.12.2019  அன்று முற்பகல் மணி 11.30-க்கு சென்னை 600 002, அண்ணாசாலையில் உள்ள தமிழ்நாடு வட்ட முதன்மை தலைமை போஸ்ட் மாஸ்டர் அலுவலகத்தில் நடைபெற உள்ளது.
அஞ்சல் துறை வாடிக்கையாளர்களின் குறைகளை தமிழ்நாடு வட்டார முதன்மை தலைமை போஸ்ட் மாஸ்டர் மற்றும் வட்டார அஞ்சல் குறை தீர்ப்பு அமைப்பின் தலைவர் நேரடியாகக் கேட்டறிந்து அவற்றை தீர்த்து வைப்பார். வாடிக்கையாளர்கள் அஞ்சல் சேவைகள் குறித்த குறைகளை சென்னை-600 002, தமிழ்நாடு வட்டார முதன்மை தலைமை போஸ்ட் மாஸ்டர் அலுவலகத்தின் உதவி இயக்குனர் திருமதி. எம்.விஜயலட்சுமிக்கு 27.11.19 அன்றோ அதற்கு முன்னதாகவோ அனுப்பி வைக்குமாறு கேட்டுக் கொள்ளப்படுகிறார்கள். வாடிக்கையாளர்கள் தங்கள் குறைகளை மின்னஞ்சல் மூலமாக அஞ்சல் குறை தீர்ப்பு நாள் என்ற தலைப்பிட்டு pq.tn@indiapost.gov.in என்ற மின்னஞ்சலுக்கு அனுப்பி வைக்கலாம்.
மணியார்டர் / பதிவு அஞ்சல் / விரைவு அஞ்சல் / மதிப்பை செலுத்தி பெறும் அஞ்சல் / காப்பீடு செய்யப்பட்ட பொருட்கள் ஆகியவற்றை அனுப்பிய வாடிக்கையாளர்களின், புகார்களில் பொருட்களின் எண், தேதி மற்றும் அனுப்பிய அலுவலகம், அனுப்பியவர் மற்றும் பெறுபவர் முழு முகவரி ஆகிய விவரங்கள் இடம் பெற்றிருக்க வேண்டும். சேமிப்புத் திட்டம் அல்லது அஞ்சல் ஆயுள் காப்பீடு ஆகியவை குறித்த புகார்களில் கணக்கு எண், அஞ்சல் ஆயுள் காப்பீடு பாலிசி எண், வைப்பு செலுத்தியவர் / காப்பீடு செய்தவர் பெயர் மற்றும் முகவரி, அஞ்சல் அலுவலகத்தின் பெயர், மீட்கப்பட்டது பற்றிய விவரம் மற்றும் அஞ்சல் துறையின் இதர குறிப்புகள் இருப்பின் அவற்றுடன் சேர்த்து அனுப்ப வேண்டும்.
தமிழ்நாடு வட்டார முதன்மை தலைமை போஸ்ட் மாஸ்டர் இன்று வெளியிட்டுள்ள செய்திக் குறிப்பு இதனைத் தெரிவிக்கிறது.